ประกาศคณะกรรมการกํากับหลักทรัพย์และตลาดหลักทรัพย์ที่ กจ. 54/2545เรื่อง การแต่งตั้งและอํานาจหน้าที่ของคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ เพื่อประโยชน์ในการดําเนินการให้เป็นไปตามข้อกําหนดในประกาศคณะกรรมการกํากับหลักทรัพย์และตลาดหลักทรัพย์ ที่ กจ. 53/2545 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545 อาศัยอํานาจตามความในมาตรา 14 และมาตรา 15 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้องค์คณะที่ทําหน้าที่ในฐานะคณะอนุกรรมการวินิจฉัยการเข้าถือหลักทรัพย์เพื่อครอบงํากิจการตามข้อกําหนดในประกาศคณะกรรมการกํากับหลักทรัพย์และตลาดหลักทรัพย์ ที่ กจ. 53/2545 เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545 ประกอบด้วยอนุกรรมการ จํานวนห้าคน ดังนี้ (1) หนึ่งคนจากรายชื่ออนุกรรมการในกลุ่มที่ 1 เป็นประธานอนุกรรมการ (2) สามคนจากรายชื่ออนุกรรมการในกลุ่มที่ 2 และ/หรือกลุ่มที่ 3 เป็นอนุกรรมการ (3) หนึ่งคนจากรายชื่ออนุกรรมการในกลุ่มที่ 4 เป็นอนุกรรมการ และเลขานุการข้อ ๒ ให้เลขาธิการเป็นผู้เลือกอนุกรรมการที่จะประกอบเป็นองค์คณะตามข้อ 1 จากกลุ่มรายชื่ออนุกรรมการที่คณะกรรมการ ก.ล.ต. ให้ความเห็นชอบ เพื่อทําหน้าที่พิจารณาเรื่องหนึ่งเรื่องใดเป็นรายกรณี โดยในการเลือกนั้นให้คํานึงถึงความรู้ ความเชี่ยวชาญ และประสบการณ์ของอนุกรรมการที่ประกอบกันเป็นองค์คณะให้เหมาะสมกับเรื่องที่จะพิจารณาให้เลขาธิการประกาศหลักเกณฑ์ที่ใช้ในการคัดเลือกตามวรรคหนึ่งให้ผู้เกี่ยวข้องสามารถตรวจสอบได้ข้อ ๓ อนุกรรมการที่จะเป็นองค์คณะในการพิจารณาเรื่องใดต้องไม่มีส่วนได้เสียพิเศษในเรื่องที่พิจารณานั้น ในกรณีที่มีข้อเท็จจริงปรากฏในภายหลังที่แสดงว่าอนุกรรมการคนใดคนหนึ่งอาจมีส่วนได้เสียเป็นพิเศษ ให้เลขาธิการแจ้งให้องค์คณะพิจารณาทราบ ในการนี้ ให้เลขาธิการเลือกอนุกรรมการคนใหม่เพื่อทําหน้าที่แทนอนุกรรมการคนดังกล่าว ทั้งนี้ การดําเนินการของคณะอนุกรรมการที่ได้กระทําไปแล้วให้มีผลสมบูรณ์ แม้ภายหลังจะมีการเปลี่ยนแปลงอนุกรรมการเนื่องจากเหตุดังกล่าว บุคคลที่จะได้รับผลโดยตรงในเรื่องที่พิจารณาของคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ อาจยื่นคําคัดค้านอนุกรรมการคนหนึ่งคนใดที่ประกอบเป็นองค์คณะที่พิจารณา เนื่องจากการมีส่วนได้เสียพิเศษในเรื่องที่พิจารณาได้ แต่คําคัดค้านต้องทําเป็นหนังสือลงลายมือชื่อผู้คัดค้าน โดยแสดงรายละเอียดและเอกสารหลักฐานประกอบคําคัดค้าน และยื่นต่อเลขาธิการภายในสามวันทําการนับแต่วันที่ได้ทราบรายชื่อขององค์คณะที่พิจารณาข้อ ๔ ให้คณะอนุกรรมการวินิจฉัยการเข้าถือหลักทรัพย์เพื่อครอบงํากิจการ มีอํานาจและหน้าที่ดังต่อไปนี้(1) พิจารณาสั่งการเกี่ยวกับการขอผ่อนผันหน้าที่ในการทําคําเสนอซื้อหลักทรัพย์ทั้งหมดของกิจการ สําหรับคําขอที่กําหนดให้เป็นอํานาจของคณะอนุกรรมการวินิจฉัยการเข้าถือหลักทรัพย์เพื่อครอบงํากิจการ(2) พิจารณาสั่งการเกี่ยวกับการกําหนดราคาเสนอซื้อหลักทรัพย์(3) พิจารณาสั่งการเกี่ยวกับการขอลดราคาเสนอซื้อตามคําเสนอซื้อเพื่อเพิกถอนหลักทรัพย์ออกจากการเป็นหลักทรัพย์จดทะเบียนในตลาดหลักทรัพย์ เนื่องจากเกิดเหตุการณ์ร้ายแรงต่อกิจการ(4) พิจารณาสั่งการให้หยุดนับระยะเวลารับซื้อหลักทรัพย์ตามคําเสนอซื้อเป็นการชั่วคราว(5) พิจารณาสั่งการในเรื่องอื่นใดตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการเข้าถืหลักทรัพย์เพื่อครอบงํากิจการ(6) เสนอความเห็นหรือให้คําแนะนําต่อคณะกรรมการ ก.ล.ต. และสํานักงานในเรื่องที่เกี่ยวกับการเข้าถือหลักทรัพย์เพื่อครอบงํากิจการ(7) ขอให้บุคคลใด ๆ มาให้ข้อเท็จจริง คําอธิบาย คําแนะนํา และความเห็น หรือส่งเอกสารเพื่อประกอบการพิจารณาตามความจําเป็นข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 18 พฤศจิกายน พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์